Avainsanat

Tiivistelmä



Avainsanat

1. Maatalous – Yhteinen markkinajärjestely – Maito ja maitotuotteet – Maidon lisämaksu – Kansallinen lainsäädäntö, jolla korvataan yhteisöjen tuomioistuimen syrjiväksi katsoma lainsäädäntö – Taannehtiva soveltaminen kumotun järjestelmän voimassaoloaikana tapahtuneeseen tuotantoon – Oikeusvarmuuden ja taannehtivuuskiellon periaatteita ei ole loukattu

(Neuvoston asetukset N:o 856/84 ja N:o 857/84)

2. Maatalous – Yhteinen maatalouspolitiikka – Tavoitteet – Maidontuotannon järkiperäinen kehittäminen ja kohtuullisten tulojen takaaminen tuottajille – Maidon lisämaksun käyttöönoton laillisuus

(Neuvoston asetukset N:o 856/84 ja N:o 857/84)

Tiivistelmä

1. Oikeusvarmuutta ja taannehtivuuskieltoa koskevien yhteisön oikeuden yleisten periaatteiden vastaista ei ole se, että jäsenvaltio antaa tuotantokiintiöiden määräämistä koskevan yhteisön lainsäädännön – kuten sellaisen, joka on annettu maito- ja maitotuotealan yhteisestä markkinajärjestelystä annetun asetuksen N:o 804/68 muuttamisesta annetulla asetuksella N:o 856/84 ja asetuksen N:o 804/68 5 c artiklassa tarkoitetun maksun soveltamista koskevista yleisistä säännöistä annetulla asetuksella N:o 857/84 – soveltamiseksi yhteisöjen tuomioistuimen syrjiväksi toteaman alkuperäisen lainsäädännön tilalle uutta lainsäädäntöä, jota sovelletaan taannehtivasti tuotantokiintiöiden ylityksiin, jotka ovat tapahtuneet kyseisten asetusten voimaantulon jälkeen, mutta korvatun kansallisen lainsäädännön mukaisen järjestelmän voimassaoloaikana.

Yhtäältä tällaisella kansallisella lainsäädännöllä tavoiteltu päämäärä nimittäin edellyttää, että maidon lisämaksujärjestelmän asianmukaista ja tehokasta täytäntöönpanoa varten tätä järjestelmää sovelletaan taannehtivasti. Toisaalta taloudelliset toimijat eivät voi odottaa, ettei tuottajilta perittäisi lisämaksua kiintiön ylittävistä maidon määristä, mikäli toimivaltaiset kansalliset viranomaiset eivät ole milloinkaan jättäneet vähäisintäkään epäilystä sen osalta, että syrjivä kansallinen lainsäädäntö korvataan uudella lainsäädännöllä, jolla on taannehtiva vaikutus.

(ks. 27, 32, 33 ja 38 kohta sekä tuomiolauselma)

2. Maidon lisämaksua, josta säädetään maito- ja maitotuotealan yhteisestä markkinajärjestelystä annetun asetuksen N:o 804/68 muuttamisesta annetussa asetuksessa N:o 856/84 ja asetuksen N:o 804/68 5 c artiklassa tarkoitetun maksun soveltamista koskevista yleisistä säännöistä annetussa asetuksessa N:o 857/84, ei kuitenkaan voida pitää maito- ja maitotuotealan lisämaksun soveltamista koskevista yksityiskohtaisista säännöistä annetun asetuksen N:o 536/93 3 ja 4 artiklassa säädettyjen sanktioiden kaltaisena seuraamuksena.

Maidon lisämaksu on nimittäin markkinapolitiikan tai rakennepolitiikan säännöksistä johtuva rajoitus, koska se on osa maatalousmarkkinoiden tasapainottamiseen tarkoitettuja interventioita ja se käytetään maitoalan kulujen rahoittamiseen. Tästä seuraa, että asetuksen ilmeisen päämäärän lisäksi, joka koskee maidontuottajien velvoittamista noudattamaan niille myönnettyjä viitemääriä, lisämaksulla on myös taloudellinen tarkoitus sikäli kuin sillä pyritään hankkimaan yhteisölle tarvittavat varat sen tuotannon myymiseksi, jonka tuottajat tuottavat kiintiönsä ylittäen.

(ks. 36 ja 37 kohta)